《乌兰乌素道次》
清代·洪亮吉

乌兰以北地不毛，极视千里无秋毫。穷荒鸟亦拙生计，啄土饮秋居无巢。

居人觌面能欺客，兽复欺人占居宅。健儿弯弓射不得，空手归来气填臆。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。